recursal/SuperWikiNEXT-32B huggingface dataset:
วิทยาลัยอาชีวศึกษาแม่สายเดิมชื่อ โรงเรียนอาชีวศึกษาแม่สายเป็นโรงเรียนอาชีวศึกษาเอกชน สังกัดสำนักคณะกรรมการส่งเสริมการศึกษาเอกชน กระทรวงศึกษาธิการเปิดการเรียนการสอนระดับประกาศนียบัตรวิชาชีพ ประเภทวิชาพาณิชยกรรม สาขาพณิชยการ และประเภทวิชาอุตสาหกรรมการท่องเที่ยว ตั้งอยู่เลขที่ ๑๘๘ หมู่ที่ ๓บ้านถ้ำ ตำบลโป่งงาม อำเภอแม่สาย จังหวัดเชียงราย

ประวัติ
-------

**วิทยาลัยอาชีวศึกษาแม่สายเดิมชื่อ โรงเรียนอาชีวศึกษาแม่สายเป็นโรงเรียนอาชีวศึกษาเอกชน สังกัดสำนักคณะกรรมการส่งเสริมการศึกษาเอกชน กระทรวงศึกษาธิการเปิดการเรียนการสอนระดับประกาศนียบัตรวิชาชีพ ประเภทวิชาพาณิชยกรรม สาขาพณิชยการตั้งอยู่เลขที่ ๑๘๘ หมู่ที่ ๓บ้านถ้ำ ตำบลโป่งงาม อำเภอแม่สาย จังหวัดเชียงราย โรงเรียนอาชีวศึกษาแม่สาย เกิดขึ้นจากแนวความคิดของนายเจริญ ปรีดีพจน์ ได้เล็งเห็นว่าการศึกษามีความสำคัญอย่างยิ่งต่อการครองชีพและอนาคตของชาวจีนอพยพในเขตภาคเหนือของประเทศไทย ซึ่งส่วนใหญ่ลูกหลานชาวจีนเหล่านี้อยู่ในฐานะค่อนข้างยากจนด้อยโอกาสที่จะได้เข้าศึกษาต่อในสถาบันการศึกษาในระดับกลางและระดับสูงต่อไป หลังจากที่จบการศึกษาภาคบังคับ ก็ต้องเข้าสู่สังคมหางานทำเพื่อนำรายได้มาช่วยเหลือครอบครัวซึ่งความรู้ที่ได้เรียนมาก็ไม่สามารถก้าวหน้าในการประกอบอาชีพได้ และไม่เพียงพอต่อการยังชีพในโลกที่พัฒนาอย่างรวดเร็ว เนื่องจากขาดทุนทรัพย์ที่จะศึกษาต่อในระดับสูงนั่นเอง และมิใช่เฉพาะลูกหลานชาวจีนเท่านั้นบุคคลทั่วไปที่มีความสนใจที่จะเข้ามาเรียนในโรงเรียนอาชีวศึกษาแม่สายแห่งนี้ ทางโรงเรียนก็เปิดรับทั่วไปเช่นกัน เพราะหลักสูตรการเรียนการสอนได้ยึดเอาหลักสูตรของสำนักงานคณะกรรมการการอาชีวศึกษา และเน้นการใช้ภาษาจีนเพื่อรองรับการขยายตัวทางเศรษฐกิจของภูมิภาคนี้ ซึ่งต่อไปในอนาคตภาษาจีนจะเป็นภาษาทางธุรกิจต่อไป ดังนั้นเยาวชนจึงไม่สมควรที่จะหยุดยั้งการใฝ่หาความรู้ และควรจะส่งเสริมให้มีการศึกษาต่อไปในระดับสูง จากแนวคิดดังกล่าว นายเจริญ ปรีดีพจน์ ได้ประชุมกับคณะกรรมการหมู่บ้านและผู้นำชุมชน ส่วนราชการที่เกี่ยวข้อง ตลอดจนครูใหญ่ในโรงเรียนมัธยมศึกษาตอนต้นครูผู้สอนภาษาจีนในระดับมัธยมต้น ในเขตจังหวัดเชียงราย จึงได้ตั้งคณะกรรมการขึ้นมาชุดหนึ่งเพื่อที่จะก่อตั้งโรงเรียนอาชีวศึกษาแม่สายขึ้นเมื่อวันที่ ๒๕ตุลาคม พ.ศ. ๒๕๓๙ เพื่อเป็นสาธารณะกุศล และให้บรรลุวัตถุประสงค์ดังกล่าวข้างต้น จากนั้นได้ดำเนินการขอจดทะเบียนจัดตั้งมูลนิธิชื่อ "มูลนิธิบ้านถ้ำ" และได้รับอนุญาตจากสภาวัฒนธรรมแห่งชาติเมื่อ วันที่ ๒มีนาคม พ.ศ. ๒๕๔๒จากนั้นจึงดำเนินการเพื่อขอจัดตั้งโรงเรียน และขอใบอนุญาต จากสำนักงานศึกษาธิการ จังหวัดเชียงราย วันที่ ๒๓พฤษภาคม**
พ.ศ. ๒๕๔๓

หลักสูตรที่เปิดสอน
------------------

หลักสูตรระดับการศึกษาและสาขาที่เปิดสอน

### หลักสูตรประกาศนียบัตรวิชาชีพ (ปวช.)

ระดับประกาศนียบัตรวิชาชีพ (ปวช.) ใช้เวลาศึกษา 3 ปี โดยรับผู้สำเร็จการศึกษา ระดับมัธยมศึกษาตอนต้น (ม.3 หรือเทียบเท่า) คณะและสาขาวิชาที่เปิดสอน มีดังนี้ 

* 1.ประเภทวิชาพาณิชยกรรม
	+ 1.1 สาขาวิชาพณิชยการ
		- สาขางานการบัญชี
		- สาขางานการตลาด
		- สาขางานคอมพิวเตอร์ธุรกิจ
* 2.ประเภทวิชาอุตสาหกรรมการท่องเที่ยว
	+ 2.1 สาขาวิชาการโรงแรมและท่องเที่ยว
		- สาขาการท่องเที่ยว

แหล่งข้อมูลอื่น
---------------

* วิทยาลัยอาชีวศึกษาแม่สาย
(a) กราฟที่ได้จากการพล็อตลำดับโคชี {\displaystyle (x\_{n})} (สีน้ำเงิน) บนระบบพิกัดฉาก เทียบกับค่า {\displaystyle n} ถ้าปริภูมิของลำดับนี้เป็นปริภูมิบริบูรณ์ แล้วลำดับโคชีจะมีลิมิตเสมอ(b) ตัวอย่างลำดับที่ไม่เป็นลำดับโคชี สมาชิกของลำดับไม่ได้เข้าใกล้มากขึ้นเรื่อย ๆ เมื่อพจน์ของมันมากขึ้นเรื่อย ๆ
ในคณิตศาสตร์ **ลำดับโคชี** (อังกฤษ: Cauchy sequence) เป็นลำดับที่สมาชิกเข้าใกล้กันมากขึ้นเมื่อลำดับนั้นล่วงไป หรือเมื่อพิจารณาพจน์ที่ตำแหน่งสูงขึ้นเรื่อย ๆ หากกล่าวให้รัดกุมยิ่งขึ้นคือ เมื่อกำหนดระยะห่างค่าบวกเป็นค่าน้อยเท่าไหร่ก็ตาม เกือบทุกสมาชิกของลำดับยกเว้นแต่สมาชิกจำนวนจำกัดตัว จะอยู่ห่างกันน้อยกว่าระยะห่างที่กำหนด

ลำดับนี้ตั้งชื่อตามโอกุสแต็ง-หลุยส์ โคชี

เงื่อนไขที่ว่าทุกพจน์ติดกันของลำดับจะอยู่ใกล้กันเท่าไรก็ได้ (arbitrarily close) นั้นไม่เพียงพอ ตัวอย่างเช่น ลำดับของรากที่สองของจำนวนธรรมชาติ {\displaystyle a\_{n}={\sqrt {n}}} พจน์ที่อยู่*ติดกัน*จะอยู่ใกล้กันเท่าไหร่ก็ได้ เนื่องจาก

{\displaystyle a\_{n+1}-a\_{n}={\sqrt {n+1}}-{\sqrt {n}}={\frac {1}{{\sqrt {n+1}}+{\sqrt {n}}}}<{\frac {1}{2{\sqrt {n}}}}}
แต่ลำดับดังกล่าวไม่เป็นลำดับลู่เข้า ทั้งนี้เพราะว่าพจน์ {\displaystyle a\_{n}} มีค่ามากได้ไม่จำกัด และทุกจำนวนเต็มบวก {\displaystyle n} และระยะทางค่าบวก {\displaystyle d} ใด ๆ จะมีจำนวนเต็มบวก m ที่ทำให้ {\displaystyle x\_{m}-x\_{n}>d} ลำดับดังกล่าวจึงไม่เป็นลำดับโคชี

ในระบบจำนวนจริง
---------------

ลำดับ {\displaystyle x\_{1},x\_{2},x\_{3},\ldots } ของจำนวนจริงจะเรียกว่าเป็นลำดับโคชี ก็ต่อเมื่อ สำหรับทุกจำนวนจริงบวก {\displaystyle \varepsilon } จะมีจำนวนเต็มบวก {\displaystyle N} ที่ทำให้สำหรับทุกจำนวนนับ {\displaystyle m,n>N} จะได้ว่า {\displaystyle |x\_{m}-x\_{n}|<\varepsilon }

สำหรับจำนวนจริง {\displaystyle r} ใด ๆ ลำดับที่เกิดจากการกระจายทศนิยมแล้วตัดทอนทศนิยมตำแหน่งต่าง ๆ ของ *{\displaystyle r}* จะเป็นลำดับโคชี ตัวอย่างเช่น เมื่อ {\displaystyle r=\pi } จะสร้างลำดับโคชีได้เป็น (3, 3.1, 3.14, 3.141,. .. ) เทอมที่ {\displaystyle m} และ *{\displaystyle n}* ของลำดับจะต่างกันได้มากสุด {\displaystyle 10^{1-m}} เมื่อ {\displaystyle m<n} จึงส่งผลให้เมื่อ *{\displaystyle m}* มีค่าโตขึ้น ผลต่างของเทอมที่ {\displaystyle m} และ *{\displaystyle n}* จะน้อยกว่าจำนวนบวก {\displaystyle \varepsilon } ใดที่กำหนดได้

ในปริภูมิเมตริก
---------------

เนื่องจากนิยามของลำดับโคชีนั้นใช้แนวคิดเกี่ยวกับเมตริกเท่านั้น จึงสามารถขยายนัยทั่วไปยังปริภูมิเมตริก {\displaystyle (X,d)} ใด ๆ ได้ โดยเปลี่ยนฟังก์ชันค่าสมบูรณ์ของ {\displaystyle \left\vert x\_{m}-x\_{n}\right\vert } เป็นฟังก์ชันเมตริก {\displaystyle d(x\_{m},x\_{n})} ของปริภูมิเมตริกนั้น

ความบริบูรณ์
------------

ปริภูมิเมตริก {\displaystyle (X,d)} ที่ทุกลำดับโคชีลู่เข้าใน {\displaystyle X} เรียกว่าปริภูมิสมบูรณ์

### ตัวอย่าง

ระบบจำนวนจริงเป็นปริภูมิสมบูรณ์ภายใต้เมตริกค่าสัมบูรณ์ปกติ และวิธีการสร้างจำนวนจริงที่รู้จักกันทั่วไปนั้นใช้ลำดับโคชีของจำนวนตรรกยะ ในการสร้างจำนวนจริงข้างต้น ทุกชั้นสมมูลของลำดับโคชีของจำนวนตรรกยะที่มีพฤติกรรมอย่างเดียวกัน จะถูกกำหนดให้เป็นจำนวนจริง

อ้างอิง
-------

1. ↑  Lang, Serge (1993), Algebra (Third ed.), Reading, Mass.: Addison-Wesley Pub. Co. ISBN 978-0-201-55540-0
**จุดต่อนิ้ว** (dots per inch) นิยมเขียนเป็นตัวย่อ **dpi** เป็นหน่วยที่ระบุความหนาแน่นของจุด (ความละเอียดภาพ) โดยระบุจำนวนจุดที่สามารถแสดงได้ในความกว้าง 1 นิ้ว (ไม่ใช่ 1 ตารางนิ้ว)

dpi ใช้เป็นหน่วยบ่งชี้ประสิทธิภาพสำหรับ เครื่องพิมพ์ และ เครื่องกราดภาพ นอกจากนี้ยังใช้เป็นหน่วยแทนความถูกต้องของ ข้อมูลรูปภาพ ที่ใช้ใน คอมพิวเตอร์ โดยเชื่อมโยงกับขนาดการพิมพ์ มีความแตกต่างจากค่าพิกเซลต่อนิ้ว (ppi) ซึ่งระบุด้วยจำนวนพิกเซล

ภาพรวม
------

โดยทั่วไปแล้วจอภาพของคอมพิวเตอร์ มักจะถือว่ามีความหนาแน่นจุดประมาณ 72 dpi ถึง 96 dpi เป็นความหนาแน่นของจุดที่ให้ผลการมองภาพที่กำลังดี ตัวเลขนี้เริ่มโดย Xerox Star ที่เปิดตัวใน ปี 1981 โดยมี 72 dpi (72 dpi เท่ากับ แมคอินทอช รุ่นแรกที่เปิดตัวในปี 1984) และ ไมโครซอฟท์ วินโดวส์ รุ่นแรกที่เปิดตัวใน ปี 1985 มี 96 dpi เป็นมาตรฐาน 72 dpi มักเป็นมาตรฐานในอุตสาหกรรมกราฟิกส์ ซึ่งซอฟต์แวร์ที่มาจากแมคอินทอช เช่น อะโดบี โฟโตชอป ถูกนำมาใช้อย่างกว้างขวาง

สำหรับสื่อสิ่งพิมพ์ เช่น นิตยสาร ต้องใช้ความละเอียดอย่างน้อย 300 dpi โดยเฉพาะอย่างยิ่ง รูปร่างตัวอักษรจีนโดยทั่วไปมีรายละเอียดมากกว่าตัวอักษรภาษาอังกฤษ ดังนั้นจึงจำเป็นต้องมีความละเอียดสูงเพื่อปรับปรุงการมองเห็น นอกจากนี้ โดยทั่วไปแนะนำให้ใช้ 600 dpi หรือมากกว่าสำหรับการพิมพ์ขาวดำ ซึ่งไม่สามารถคาดหวังเอฟเฟกต์การขจัดรอยหยักได้ ต่างจากในการพิมพ์สี

ค่า dpi ในการแสดงประสิทธิภาพของเครื่องพิมพ์แบบพ่นหมึกนั้นเป็นเพียงหน่วยขั้นต่ำที่ เลื่อนจุดกึ่งกลางได้โดยไม่มีปัญหาถ้าจุดจะเหลื่อมกันบนกระดาษ (มักเป็นระยะห่างระหว่างหัวพิมพ์ที่พ่นหมึกหรือผงหมึก) ว่ากันว่าดวงตาของมนุษย์แทบจะไม่สามารถบอกความแตกต่างที่สูงกว่า 300 dpi ได้ ด้วยเหตุนี้ จึงไม่สามารถเปรียบเทียบง่าย ๆ กับ dpi ในเครื่องกราดภาพ จอภาพ และการพิมพ์เชิงพาณิชย์

อ้างอิง
-------

1. ↑  日本大百科全書(ニッポニカ),IT用語がわかる辞典,カメラマン写真用語辞典,パソコンで困ったときに開く本,ASCII.jpデジタル用語辞典,デジタル大辞泉,百科事典マイペディア,世界大百科事典内言及. "dpiとは". *コトバンク* (ภาษาญี่ปุ่น). สืบค้นเมื่อ 2021-06-28.`{{cite web}}`: CS1 maint: multiple names: authors list (ลิงก์)
2. ↑  "dpi - 印刷用語集". 日本印刷産業連合会. สืบค้นเมื่อ 2016-08-08.
คมเปโต ขนมญี่ปุ่นชนิดหนึ่งที่ถูกเรียกว่าเป็นนัมบังงาชิ
คัสเตลลา
คารุเมยากิ
**นัมบังงาชิ** (ญี่ปุ่น: 南蛮菓子; โรมาจิ: *nanbangashi*) เป็นคำในภาษาญี่ปุ่นที่ใช้เรียกขนมที่มีที่มาจากชาวตะวันตก (ส่วนใหญ่คือชาวโปรตุเกสหรือฮอลันดา) ในช่วงยุคอาซูจิ–โมโมยามะ และปัจจุบันถูกจัดอยู่ในประเภทหนึ่งของวางาชิ

โบโล

ชื่อ
----

ดูบทความหลักที่: นัมบัง
คำว่า *นัมบัง* นั้นเป็นศัพท์มาจากภาษาจีน เขียนเป็นอักษรจีนว่า 南蛮 อ่านตามภาษาจีนกลางว่า *หนานหมาน* เดิมทีในความคิดของชาวจีนนั้น 南蛮 เป็นคำที่บ่งบอกถึงกลุ่มชาติพันธุ์ต่าง ๆ ทางตอนใต้จากบริเวณที่ราบลุ่มตอนกลางของจีน เป็นคำที่ใช้เรียกเชิงเหยียดหยาม แต่ที่ญี่ปุ่นใช้คำนี้เรียกชายตะวันตก ในปัจจุบันแทบไม่มีความหมายในเชิงเหยียดหยามแล้ว และคำว่า 南蛮 ก็ถูกนำมาใช้เรียกของบางอย่างที่มีที่มาจากโลกตะวันตก จึงเป็นที่มาของคำว่า**นัมบังงาชิ**

"นัมบังงาชิ" กับ "โยงาชิ"
-------------------------

ในภาษาญี่ปุ่นยังมีอีกคำที่ใช้เรียกขนมที่มาจากชาวตะวันตก คือ **โยงาชิ** (洋菓子) แต่ข้อแตกต่างคือโยงาชิใช้เรียกขนมฝรั่งในฐานะที่เป็นคำตรงข้ามกับวางาชิซึ่งหมายถึงขนมญี่ปุ่น ส่วนนัมบังงาชิจะหมายถึงขนมที่มีที่มาจากชาวตะวันตกตั้งแต่ช่วงคริสต์ศตวรรษที่ 16 และปัจจุบันได้กลายเป็นส่วนหนึ่งของวางาชิไปแล้ว

อ้างอิง
-------

1. ↑  山本候充編 『百菓辞典』 180頁。
**หมู่เกาะฟรีเชียน** (อังกฤษ: Frisian Islands) หรือ **หมู่เกาะวัดเดน** (*Wadden Islands*) เป็นหมู่เกาะในตะวันตกเฉียงเหนือของทวีปยุโรป ในทะเลเหนือ ครอบคลุมตั้งแต่ทิศเหนือ-ตะวันตกของเนเธอร์แลนด์ ผ่านเยอรมนี ไปถึงทางตะวันตกของเดนมาร์ก

หมู่เกาะฟรีเชียนเหนือซึ่งอยู่ทางทิศตะวันตกเฉียงใต้ของชายฝั่งรัฐชเลสวิช-ฮ็อลชไตน์ของเยอรมนีและทางตะวันตกเฉียงใต้ของชายฝั่งเดนมาร์ก มีเกาะสำคัญ คือ ซึลท์ เฟอร์ นอร์ดชตรันด์ เพลล์วอร์ม อัมรุม และเฮ็ลโกลันท์ซึ่งเป็นของเยอรมนี เกาะเรอเมอ ฟาเนอ และมานเดอซึ่งเป็นของเดนมาร์ก หมู่เกาะฟรีเชียนตะวันออกอยู่นอกฝั่งรัฐนีเดอร์ซัคเซินของเยอรมนี มีเกาะสำคัญคือ บอร์คุม ยูอิสต์ นอร์เดอนีย์ ลังเกอโอก ชปีเคอโรก และวังเกอโรเกอ ส่วนหมู่เกาะฟรีเชียนตะวันตก อยู่นอกฝั่งน่านน้ำวัดเดนซีและชายฝั่งทางตอนเหนือของเนเธอร์แลนด์ เกาะสำคัญคือ เทกเซล วลีลันด์ เทอร์สเกลลิง อามีลันด์ และสกีร์มอนนิโกก

พื้นที่ในหมู่เกาะฟรีเชียนส่วนใหญ่เป็นพื้นที่สงวน และเขตสงวนธรรมชาติระหว่างประเทศ ในความร่วมมือระหว่างเนเธอร์แลนด์ เยอรมนี และเดนมาร์ก

โบราณคดี
--------

ในเดือนเมษายน ค.ศ. 2019 นักสำรวจทางทะเลของเนเธอร์แลนด์ตรวจพบซากเรืออัปปางในคริสต์ศตวรรษที่ 16 ขณะสำรวจเรือคอนเทนเนอร์ MSC Zoe ที่สูญหายในเดือนมกราคม ค.ศ. 2019 โดยสำนักงานมรดกวัฒนธรรมแห่งชาติของฮอลแลนด์ระบุว่าเรือนี้สร้างขึ้นในช่วง ค.ศ. 1540 ที่เนเธอร์แลนด์สมัยจักรพรรดิคาร์ลที่ 5 นักวิจัยยังพบจานทองแดงที่มีตราของตระกูลฟุกเกอร์และตัวคานไม้ที่มีความยาวประมาณ 30 เมตรในซากเรือด้วย

อ้างอิง
-------

1. ↑  "Dutch container search reveals rare ancient shipwreck - CNA". *web.archive.org*. 2019-04-03. คลังข้อมูลเก่าเก็บจากแหล่งเดิมเมื่อ 2019-04-03. สืบค้นเมื่อ 2020-08-08.`{{cite web}}`: CS1 maint: bot: original URL status unknown (ลิงก์)
2. ↑  Post, The Jakarta. "Dutch container search reveals rare ancient shipwreck". *The Jakarta Post* (ภาษาอังกฤษ). สืบค้นเมื่อ 2020-08-08.
3. ↑  Rogers, James (2019-04-04). "Search for lost sea containers leads to discovery of 16th-century Dutch shipwreck". *Fox News* (ภาษาอังกฤษแบบอเมริกัน). สืบค้นเมื่อ 2020-08-08.

แหล่งข้อมูลอื่น
---------------

* "Frisian Islands". *สารานุกรมบริตานิกา ค.ศ. 1911*. Vol. 11 (11 ed.). 1911.
* Wadden.nl site with info about the Dutch Wadden Islands

|  |  |
| --- | --- |
| การควบคุมรายการหลักฐาน: หอสมุดแห่งชาติ แก้ไขสิ่งนี้ที่วิกิสนเทศ | 
* เช็กเกีย

 |

พิกัดภูมิศาสตร์: 53°57′N 8°30′E﻿ / ﻿53.950°N 8.500°E﻿ / 53.950; 8.500
แม่น้ำแม่คานที่ไหลไปบรรจบกับแม่น้ำแม่โขงที่หลวงพระบาง ประเทศลาว
**ลำน้ำสาขา** หรือ **แคว** (อังกฤษ: tributary) คือแม่น้ำหรือลำธารที่ไหลเข้าลำน้ำหลักหรือทะเลสาบ ลำน้ำสาขาจะไม่ไหลลงทะเลหรือมหาสมุทรโดยตรง ลำน้ำสาขาและลำน้ำสายหลักจะรวบรวมน้ำจากที่ราบลุ่มแม่น้ำทั้งน้ำบนดินและน้ำบาดาลให้ไหลไปสู่มหาสมุทร

ตัวอย่างของลำน้ำสาขาคือแม่น้ำแควน้อยและแควใหญ่ที่ไหลมาบรรจบกันที่จังหวัดกาญจนบุรี โดยน้ำจากลำน้ำสาขาทั้งสองไหลรวมเป็นแม่น้ำแม่กลองที่ไหลลงไปสู่อ่าวไทยที่จังหวัดสมุทรสงคราม

แม่น้ำอีร์ติชที่เป็นลำน้ำสาขาหลักของแม่น้ำอ็อบเป็นลำน้ำสาขาที่ยาวที่สุดในโลกด้วยความยาว 4,248 กิโลเมตร (2,640 ไมล์) ในขณะที่แม่น้ำมาเดราที่ไหลไปสู่แม่น้ำแอมะซอนเป็นลำน้ำสาขาที่ใหญ่ที่สุดนับจากปริมาณด้วยปริมาณไหลเฉลี่ย 31,200 m3/s (1,100,000 cu ft/s)

สิ่งที่ตรงกันข้ามกับลำน้ำสาขาคือลำน้ำแตกสาขาซึ่งน้ำจะไหลออกจากแม่น้ำสายหลักแทนที่จะไหลเข้า ซึ่งมักพบในดินดอนสามเหลี่ยมปากแม่น้ำ

ทิศทาง การเรียงอันดับ และการแจกแจง
----------------------------------

"ลำน้ำสาขาฝั่งซ้าย" และ "ลำน้ำสาขาฝั่งขวา" ใช้บ่งบอกทิศทางของลำน้ำสาขากับการไหลของแม่น้ำสายหลัก ซึ่งมาจากมุมมองตามกระแสน้ำ

ลำน้ำสาขาบางครั้งขึ้นเรียงจากสาขาที่ใกล้ต้นน้ำที่สุดไปยังสาขาที่ใกล้ปากแม่น้ำที่สุด การเรียงอันดับลำน้ำสตราห์เลอร์แบ่งลำดับชั้นที่หนึ่ง สอง สาม และลำดับที่สูงกว่านั้น ซึ่งลำดับที่หนึ่งมักมีขนาดเล็กที่สุด ตัวอย่างเช่นลำน้ำสาขาลำดับที่สองเกิดจากลำน้ำสาขาลำดับที่หนึ่งไหลรวมกันเป็นลำน้ำสาขาลำดับที่สอง

อีกหนึ่งวิธีในการเรียงคือการลำดับลำน้ำสาขาจากปากแม่น้ำไปยังต้นน้ำโดยเก็บในโครงสร้างข้อมูลแบบต้นไม้

แกลเลอรี่
---------

* ภาพตัวอย่างของที่ราบลุ่มแม่น้ำกับลำน้ำสาขา
* ที่ราบลุ่มแม่น้ำของแม่น้ำเจ้าพระยา แสดงลำน้ำสาขาเช่น แม่น้ำปิง และแม่น้ำยม ที่ไหลบรรจบกันที่ปากน้ำโพที่ราบลุ่มแม่น้ำของแม่น้ำเจ้าพระยา แสดงลำน้ำสาขาเช่น แม่น้ำปิง และแม่น้ำยม ที่ไหลบรรจบกันที่ปากน้ำโพ
* ที่ราบลุ่มแม่น้ำของแม่น้ำแอมะซอน ซึ่งเป็นระบบที่ประกอบไปด้วยลำน้ำสาขาจำนวนมาก แม่น้ำอื่นที่แสดงนอกจากแม่น้ำแอมะซอนเป็นลำน้ำสาขาที่ราบลุ่มแม่น้ำของแม่น้ำแอมะซอน ซึ่งเป็นระบบที่ประกอบไปด้วยลำน้ำสาขาจำนวนมาก แม่น้ำอื่นที่แสดงนอกจากแม่น้ำแอมะซอนเป็นลำน้ำสาขา
* ที่ราบลุ่มแม่น้ำของแม่น้ำอ็อบ แสดงแม่น้ำอีร์ติชที่เป็นลำน้ำสาขาที่ยาวที่สุดในโลก และลำน้ำสาขาย่อยอื่น ๆที่ราบลุ่มแม่น้ำของแม่น้ำอ็อบ แสดงแม่น้ำอีร์ติชที่เป็นลำน้ำสาขาที่ยาวที่สุดในโลก และลำน้ำสาขาย่อยอื่น ๆ
* แผนที่ของแม่น้ำไหวและลำน้ำสาขา ซึ่งรวบรวมน้ำส่วนใหญ่ของจีนตะวันออก ตั้งอยู่ระหว่างแม่น้ำหวงและแยงซี ซึ่งท้ายที่สุดไหลสู่แม่น้ำแยงซีแผนที่ของแม่น้ำไหวและลำน้ำสาขา ซึ่งรวบรวมน้ำส่วนใหญ่ของจีนตะวันออก ตั้งอยู่ระหว่างแม่น้ำหวงและแยงซี ซึ่งท้ายที่สุดไหลสู่แม่น้ำแยงซี
* แม่น้ำแม่โขงมีต้นกำเนิดจากที่ราบสูงทิเบต ลำน้ำสาขาส่วนต้นน้ำถูกจำกัดด้วยช่องเขาทำให้คลุมพื้นที่น้อยกว่าลำน้ำสาขาแถบปลายน้ำ (เช่น แม่น้ำมูล)แม่น้ำแม่โขงมีต้นกำเนิดจากที่ราบสูงทิเบต ลำน้ำสาขาส่วนต้นน้ำถูกจำกัดด้วยช่องเขาทำให้คลุมพื้นที่น้อยกว่าลำน้ำสาขาแถบปลายน้ำ (เช่น แม่น้ำมูล)

อ้างอิง
-------

1. ↑  "Definition of TRIBUTARY". *Merriam-Webster*.
2. ↑  "opposite to a tributary". PhysicalGeography.net, Michael Pidwirny & Scott Jones, 2009. Viewed 17 September 2012.
3. 1 2  Bisson, Peter and Wondzell, Steven.
"Olympic Experimental State Forest Synthesis of Riparian Research and Monitoring", United States Forest Service, p. 15 (1 December 2009).
**ไอ้หนุ่มหมัดเมา ภาคหมัดวานร** (อังกฤษ: Drunken Monkey ,จีนตัวเต็ม: 醉馬騮; จีนตัวย่อ: 醉马骝) นำแสดงโดย หลิว เจียเหลียง, หวู จิ่ง, ชานนอน เหยา, ไฉ่ กวนชุน กำกับโดย หลิว เจียเหลียง ออกฉายเมื่อกลางปี ค.ศ. 2002

  
ปกดีวีดีภาพยนตร์

เนื้อเรื่อง
-----------

อาจารย์เหวินเบียว แห่งสำนักคุ้มภัย เชนหยวน ได้มาเจอชายคนหนึ่งกำลังจะขโมยม้า ทั้งสองได้เกิดการปะทะกัน ในที่สุดชายคนนั้นก็สารภาพว่าตนเอง คือ ตำรวจชื่อฮังยี่หู แต่ที่ต้องมาขโมยม้าก็เพื่อจะนำไปจับคนร้าย หลังจากกลับมาที่สำนัก เหวินเบียวพบว่าน้องชายของเขา เหวินเบา ลักลอบค้ากัญชา เหวินเบียวสั่งให้น้องชายของเขาเข้ามอบตัว แต่ภรรยาของเหวินเบาได้คุกเข่าขอร้อง ด้วยความสงสาร เหวินเบียวจึงยอมทำเป็นไม่รู้ไม่เห็น โดยหารู้ไม่ว่าการลักลอบค้ากัญชาในครั้งนี้ เหวินเบาได้ร่วมมือกับหยูไห่หยาง หัวหน้าคุ้มภัยของสำนัก
จากเหตุการณ์ครั้งนั้นทำให้เหวินเบาและหยูไห่หยาง คิดที่จะกำจัดเหวินเบียว จีงได้วางแผนลอบทำร้ายเหวินเบียวจนได้รับบาดเจ็บสาหัส ทั้งสองคิดว่าเหวินเบียวเสียชีวิตแล้ว จึงนำไปโยนทิ้งในแม่น้ำ แต่ได้มีหญิงสาวชื่อเซ้าหมินมาพบเข้า จึงได้ช่วยชีวิตเขาไว้
ตระกูล เฉิน เป็นครอบครัวที่ร่ำรวย เฉินเจี่ยพยายามที่จะศึกษาวิทยายุทธ์ที่มีชื่อว่า **หมัดวานร** เฉินเจี่ยมีอาแท้ๆ คนหนึ่งชื่ออาเดะ ซึ่งมีอายุไล่เลี่ยกับเฉินเจี่ย ทั้งสองจึงสนิทกันเหมือนพี่น้อง วันหนึ่งทั้งสองคนได้ร่วมมือกันวางแผนโกหกพ่อของเฉินเจี่ย เพื่อหาทางไปเมืองหลวง เมื่อมาถึงเมืองหลวง เฉินเจี่ยได้พบกับเซ้าหมิน ซึ่งมีความเชี่ยวชาญในการใช้หมัดวานร ทั้งสองจึงพยายามสะกดรอยตาม เพื่อต้องการรู้ที่มาของหมัดวานร

นักแสดงนำ
---------

* หลิว เจียเหลียง รับบท อาจารย์เหวินเปียว
* เล่า หวิงกิน รับบทเหวินเบา
* ชานนอน เหยา รับบท เซ้าหมิน
* ไฉ่ กวนชุน รับบท หยูไห่หยาง
* กอร์ดอน หลิว รับบท ตำรวจหังยี่หู
* หลี่ ไห่เถา

แหล่งข้อมูลอื่น
---------------

* *ไอ้หนุ่มหมัดเมา ภาคหมัดวานร* ที่อินเทอร์เน็ตมูวีเดตาเบส
**เกาะตาง** (เขมร: កោះតាង) เป็นเกาะในอ่าวไทย อยู่ห่างจากชายฝั่งจังหวัดพระสีหนุของกัมพูชาไปทางตะวันตกเฉียงใต้ประมาณ 52 กิโลเมตร

ภูมิศาสตร์
----------

เกาะนี้เป็นหินโดยมีจุดสูงสุดอยู่ทางเหนือ มีชายหาดอยู่ทางตะวันออกและตะวันตก ทางตะวันออกเป็นหาดทรายและปะการัง มีเกาะขนาดเล็กเรียกเกาะมุลอยู่ห่างไปทางตะวันออกประมาณ 1.3 กิโลเมตร และเกาะด็อมลวงอยู่ห่างไปทางใต้ประมาณ 2.2 กิโลเมตร

ประวัติ
-------

### การสังหารหมู่ที่เกาะตาง

ในเดือนพฤษภาคม พ.ศ. 2518 ทหารเขมรแดงได้บุกยึดเกาะโถจูและลักพาตัวชาวเวียดนามไป 513 คนซึ่งเกือบเป็นประชากรทั้งหมดของเกาะมายังเกาะตาง พวกเขาถูกบังคับใช้แรงงานหนักจนถูกสังหารทั้งหมด

### กรณี*มายาเกวซ*

ดูบทความหลักที่: กรณีมายาเกวซ
การจู่โจมบนเกาะตางเพื่อช่วยเหลือลูกเรือเอสเอส *มายาเกวซ*
เกาะนี้เป็นพื้นที่ที่เกิดเหตุการณ์*มายาเกวซ*ซึ่งเป็นเหตุปะทะระหว่างสหรัฐกับเขมรแดง ในวันที่ 15 พฤษภาคม พ.ศ. 2518 นาวิกโยธินสหรัฐได้ส่งเครื่องบินมายังเกาะตางโดยหวังว่าจะปลดปล่อยลูกเรือเอสเอส *มายาเกวซ* ที่ถูกทหารเขมรแดงจับกุมเมื่อ 12 พฤษภาคม พ.ศ. 2518 แต่ลูกเรือเอสเอส *มายาเกวซ* ไม่ได้อยู่ที่เกาะตาง แต่ถูกนำตัวไปขึ้นแผ่นดินใหญ่ของกัมพูชา และได้รับการปล่อยตัวระหว่างที่ดำเนินการช่วยเหลือ เขมรแดงได้ยิงเฮลิคอปเตอร์ของสหรัฐสามลำในบริเวณใกล้เกาะตาง นาวิกโยธิน 15 คน และลูกเรือถูกฆ่า โดยคาดว่ามีทหารเขมรแดงถูกฆ่าราว 13–25 คน

### การจับกุมเรือสำเภา*ฟอกซีเลดี*

ในวันที่ 13 สิงหาคม พ.ศ. 2521 เรือสำเภามาเลเซียชื่อ *ฟอกซีเลดี* ถูกพัดออกจากเส้นทางระหว่างสิงคโปร์–กรุงเทพฯ และถูกเรือปืนของเขมรแดงพบทางตะวันตกของเกาะตาง สจวร์ต กลาสส์ ลูกเรือชาวแคนาดาถูกสังหาร ส่วนจอห์น ดิวเฮิสต์ ชาวอังกฤษ และเคร์รี แฮมิลล์ ชาวนิวซีแลนด์ถูกเขมรแดงจับไปขังคุกตวลสเลงในพนามเปญ และถูกบังคับให้เขียนคำรับสารภาพ ดิวเฮิสต์ถูกประหารชีวิตเมื่อปลายเดือนสิงหาคม และแฮมิลล์ถูกสังหารเมื่อเดือนตุลาคม พ.ศ. 2521

อ้างอิง
-------

1. ↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2013-07-13. สืบค้นเมื่อ 2015-02-07.
2. ↑  "Evidence of Koh Tang massacre by Khmer Rouge". Tuoi Tre. 16 January 2014.
3. ↑  Susan Pepperell (5 April 2009). "Brotherly love: Rob Hamill wants justice for brother killed by Khmer Rouge". Sunday Star Times.

แหล่งข้อมูลอื่น
---------------

* Koh Tang/Mayaguez Veterans Organization

พิกัดภูมิศาสตร์: 10°18′N 103°07′E﻿ / ﻿10.300°N 103.117°E﻿ / 10.300; 103.117
**ปลาคิลลี่ฟิชราโชวี่อาย** (อังกฤษ: Bluefin notho, Rainbow killifish; ชื่อวิทยาศาสตร์: *Nothobranchius rachovii*) เป็นปลาน้ำจืดขนาดเล็กชนิดหนึ่ง จำพวกปลาคิลลี่ฟิช ในวงศ์ปลาหัวตะกั่ว (Aplocheilidae)

จัดเป็นปลาขนาดเล็ก ตัวผู้ขนาดโตเต็มที่ประมาณ 5 เซนติเมตร ตัวเมียขนาด 4 เซนติเมตร เป็นปลาที่มีสีสันสวยงามมาก โดยมีลำตัวสีส้มแดง เกล็ดมีสีฟ้าสะท้อนแสง ครีบหางเป็นสีส้ม ขอบหางสีดำ

กระจายพันธุ์ในทวีปแอฟริกาตะวันออกจนถึงแอฟริกาใต้ เช่น อุทยานแห่งชาติครูเกอร์ในแอฟริกาใต้ โดยมักพบในแหล่งน้ำตื้น ๆ ที่จะแห้งเหือดลงในฤดูร้อน แพร่กระจายพันธุ์โดยการวางไข่ฝังไว้ในพื้นดิน ในขณะที่ปลาตัวพ่อและแม่จะตายไป จึงเป็นปลาที่มีวงจรชีวิตสั้น ซึ่งไข่สามารถที่จะผ่านพ้นช่วงน้ำแห้งไปได้จนกระทั่งฝนตกลงมาใหม่ ทำให้แหล่งน้ำเต็มอีกครั้ง ลูกปลาจึงฟักเป็นตัว โดยไข่สามารถเก็บไว้ได้นานถึง 1-8 เดือน

เป็นปลาที่มีความสวยงามมากชนิดหนึ่ง จึงนิยมที่จะเลี้ยงเป็นปลาสวยงาม โดยเฉพาะในตู้ไม้น้ำ ซึ่งสามารถเก็บไข่ปลาในลักษณะแห้งซื้อขายส่งต่อเพื่อที่จะนำมาฟักต่อกันเองได้

อ้างอิง
-------

1. ↑  จาก IUCN
2. ↑  จาก itis.gov (อังกฤษ)
3. ↑  *N. rachovii* (อังกฤษ)
4. ↑  ["*Nothobrancius rachovii* (ไทย)". คลังข้อมูลเก่าเก็บจากแหล่งเดิมเมื่อ 2009-11-25. สืบค้นเมื่อ 2012-07-07. *Nothobrancius rachovii* (ไทย)]
5. ↑  "อัศจรรย์การเลี้ยงปลาคิลลี่ ช่วยลดความจำเสื่อม-คลายเครียด". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2012-07-07.

คอมมอนส์ มีภาพและสื่อเกี่ยวกับ:  
 ***Nothobranchius rachovii***

แหล่งข้อมูลอื่น
---------------

 ข้อมูลที่เกี่ยวข้องกับ Nothobranchius rachovii ที่วิกิสปีชีส์

* รูปและข้อมูลเพิ่มเติม (อังกฤษ) เก็บถาวร 2009-06-21 ที่ เวย์แบ็กแมชชีน
**ปลาขวานทะเลลึก**  (อังกฤษ: Deep Sea Hatchetfish) หรือที่เรียกสั้น ๆ ว่า ปลาขวานนั้น ชื่อก็บอกอย่างตรงตัวแปลว่า ขวานด้ามเล็ก ๆ ซึ่งถูกตั้งมาจากลักษณะของตัวมันที่มองแล้วคล้ายกับขวานอย่างชัดเจน ส่วนลักษณะลำตัวของมันจะบางคล้ายกับใบมีดของขวานด้วย

ลักษณะ
------

ปลาขวานเป็นปลาในตระกูล Sternoptychidae จำพวกปลาทะเลน้ำลึก โดยมีทั้งหมดด้วยกันทั้งหมดกว่า 45 สายพันธุ์ แต่ละสายพันธุ์ก็จะมีขนาดของตัวที่แตกต่างกันไป แต่ตัวที่ใหญ่ที่สุดจะมีขนาดความยาวประมาณ 12 เซนติเมตรเท่านั้น ส่วนปลาขวานสายพันธุ์ขนาดเล็กจิ๋วส่วนใหญ่จะมีเกล็ดสีเงินละเอียด นอกจากนั้นยังมีบางสายพันธุ์ที่มีลำตัวสีน้ำตาลและสีเขียวเข้มอีกด้วย
ปลาขวานจะมีดวงตาที่โตใหญ่แหงนมองขึ้นด้านบนซึ่งมีประสิทธิภาพอย่างมากในการล่าเหยื่อที่ร่วงตกลงมาจากข้างบน และด้วยความที่ใต้ท้องทะเลลึกจะมีแสงสว่างที่น้อยมาก ดังนั้นดวงตาของมันจึงมีความไวต่อแสงมากและสามารถแยกแยะระหว่างเงาและแสงจากด้านบนได้เป็นอย่างดี

### วงจรชีวิตและการเรืองแสง

นอกจากนี้ปลาขวานยังเป็นสัตว์ที่มีลักษณะพิเศษในการสร้างแสงของตัวเองได้ด้วย โดยผ่านกระบวนการที่เรียกว่า ไบโอลูมิเนสเซนส์ (Bioluminescence) หรือการเรืองแสงของสิ่งมีชีวิต โดยปลาขวานจะมีอวัยวะพิเศษที่เรียกว่า photophore หรือ เซลล์เรืองแสง มันจะทำปฏิกิริยาเคมีและสามารถผลิตสารเรืองแสงได้เช่นเดียวกับหิ่งห้อย ปลาขวานจึงสามารถปรับแสงในตัวเองได้ ทั้งนี้ด้านนักวิทยาศาสตร์เชื่อว่ากลไกดังกล่าวนี้น่าจะมีส่วนสำคัญที่ใช้ในการหาคู่ ถึงแม้ว่าจะทราบพฤติกรรมการผสมพันธุ์ของมันเพียงน้อยนิดก็ตาม
ปัจจุบันยังไม่ทราบรายละเอียดเกี่ยวกับวงจรชีวิตของปลาขวานมากนัก ทางนักวิทยาศาสตร์ให้ความเห็นว่ามันมีวงจรชีวิตที่สั้นไม่ถึง 1 ปี โดยอาศัยช่วงเวลาตอนกลางคืนอพยพไปยังบริเวณน้ำตื้นเพื่อหาแพลงก์ตอนและปลาขนาดเล็กกินเป็นอาหาร ส่วนในช่วงกลางวันมันก็จะว่ายกลับลงน้ำลึก ถือว่าเป็นพฤติกรรมที่แปลกมากทีเดียว โดยส่วนใหญ่แล้วจะพบปลาขวานได้ในแถบน้ำเย็นที่ความลึกลงไปใต้ท้องทะเลประมาณ 180 ถึง 1,370 เมตร

ดูเพิ่ม
-------

* ปลาทะเลลึก

อ้างอิง
-------

1. ↑  Woodhouse, S.C. (1910): *English-Greek Dictionary - A Vocabulary of the Attic Language*. George Routledge & Sons Ltd. Broadway House, Ludgate Hill, E.C. Searchable JPEG fulltext
2. ↑  Glare, P.G.W. (ed.) (1968-1982): *Oxford Latin Dictionary* (1st ed.). Oxford University Press, Oxford. ISBN 0-19-864224-5
3. ↑  FishBase (2006): Family Sternoptychidae. Version of 2006-OCT-10. Retrieved 2009-OCT-02.
4. ↑  Nelson, Joseph S. (2006): *Fishes of the World* (4th ed.). John Wiley & Sons, Inc. p.209 ISBN 0-471-25031-7
5. ↑  Fink, William L. (1998): Sternoptychidae. *In:* Paxton, J.R. & Eschmeyer, W.N. (eds.): *Encyclopedia of Fishes*: 121. Academic Press, San Diego. ISBN 0-12-547665-5[*ต้องการตรวจสอบความถูกต้อง*]
ส่วนของ ระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)

C ระบบหัวใจและหลอดเลือด

C04A Peripheral vasodilators
----------------------------

### C04AA 2-amino-1-phenylethanol derivatives

C04AA01 Isoxsuprine
C04AA02 Buphenine
C04AA31 Bamethan
### C04AB Imidazoline derivatives

C04AB01 Phentolamine
C04AB02 Tolazoline
### C04AC Nicotinic acid and derivatives

C04AC01 Nicotinic acid
C04AC02 Nicotinyl alcohol (pyridylcarbinol)
C04AC03 Inositol nicotinate
C04AC07 Ciclonicate
### C04AD Purine derivatives

C04AD01 Pentifylline
C04AD02 Xantinol nicotinate
C04AD03 Pentoxifylline
C04AD04 Etofylline nicotinate
### C04AE Ergot alkaloids

C04AE01 Ergoloid mesylates
C04AE02 Nicergoline
C04AE04 Dihydroergocristine
C04AE51 Ergoloid mesylates, combinations
C04AE54 Dihydroergocristine, combinations
### C04AF Enzymes

C04AF01 Kallidinogenase

### C04AX Other peripheral vasodilators

C04AX01 Cyclandelate
C04AX02 Phenoxybenzamine
C04AX07 Vincamine
C04AX10 Moxisylyte
C04AX11 Bencyclane
C04AX17 Vinburnine
C04AX19 Sulcotidil
C04AX20 Buflomedil
C04AX21 Naftidrofuryl
C04AX23 Butalamine
C04AX24 Visnadine
C04AX26 Cetiedil
C04AX27 Cinepazide
C04AX28 Ifenprodil
C04AX30 Azapetine
C04AX32 Fasudil
*สำหรับปลาข้าวเม่าที่มีลำตัวใส ดูที่: ปลาข้าวเม่า*

**ปลาข้าวเม่า** เป็นปลาน้ำจืดขนาดเล็กที่อยู่ในสกุล *Chela* (/เคล-อา/) ในวงศ์ปลาตะเพียน

จัดเป็นปลาซิวหรือปลาแปบจำพวกหนึ่ง มีลำตัวยาวไม่เกิน 10 เซนติเมตร อาศัยอยู่ในลำธารและบ่อน้ำขนาดเล็ก ๆ ลำตัวแบนข้างมาก ส่วนท้องที่อยู่ระหว่างคางจนถึงครีบท้องแบนเป็นสัน ปากเล็กและเฉียงขึ้นบน เส้นข้างลำตัวอยู่ต่ำและโค้งขนานไปกับแนวท้อง ปลายเส้นข้างลำตัวไปสิ้นสุดลงที่ครึ่งล่างของโคนหาง ครีบก้นมีฐานครีบยาวกว่าฐานของครีบหลัง ครีบอกใหญ่ ยาวและปลายครีบแหลม ครีบท้องมีก้านครีบยื่นออกเป็นเส้นเดี่ยวและครีบหางมีขนาดค่อนข้างใหญ่ ปลายแยกเป็นแฉกลึก

เดิมทีปลาในสกุลนี้เคยมีประชากรมากกว่านี้ แต่ปัจจุบันได้แยกออกไปเป็นสกุลต่าง ๆ มากมาย โดยเฉพาะในสกุล *Laubuka* หรือปลาซิวหัวตะกั่ว จึงเหลือเพียง 2 ชนิดเท่านั้น 

* *Chela atpar* (Hamilton, 1822)
* *Chela macrolepis* Knight & Rema Devi, 2014

อ้างอิง
-------

1. ↑  สมโภชน์ อัคคะทวีวัฒน์. *สาระน่ารู้ปลาน้ำจืดไทย เล่ม ๑*. กรุงเทพฯ : องค์การค้าของคุรุสภา, 2547. 264 หน้า. หน้า 58. ISBN 974-00-8701-9
2. 1 2  Knight, J.D.M. & Rema Devi, K. (2014): *Chela macrolepis*, a new species of cyprinid fish from southern India (Teleostei: Cyprinidae). *Ichthyological Exploration of Freshwaters, 25 (2): 159-166.*

แหล่งข้อมูลอื่น
---------------

 ข้อมูลที่เกี่ยวข้องกับ Chela ที่วิกิสปีชีส์
ในวิชากลศาสตร์ควอนตัม การเคลื่อนที่ของอนุภาคใน ศักย์กีดขวางหรือ**กำแพงศักย์** (The potential barrier) เป็นปัญหาพื้นฐานสำหรับอธิบายการเคลื่อนที่ของอนุภาคในศักย์ แบบ 1 มิติที่สามารถอธิบายปรากฏการณ์ การทะลุผ่าน (Tunneling Effect) และการสะท้อนของคลื่นกล การพิจารณาการเคลื่อนที่ของอนุภาคในศักย์แบบศักย์กีดขวางนี้ ในเบื้องต้นจะใช้การแก้สมการชเรอดิงเงอร์ที่ไม่ขึ้นกับเวลาพิจารณาอนุภาคที่เคลื่อนที่เข้าหากำแพงศักย์ดังรูปที่ 1 

รูปที่ 1 แสดงกำแพงศักย์ V0 ที่มีความกว้าง a
เมื่อพิจารณาการเคลื่อนที่ของอนุภาคเข้าหากำแพงศักย์มีโอกาสที่อนุภาคนี้จะเกิดการสะท้อนเมื่อเคลื่อนที่กระทบกับกำแพงศักย์หรือมีโอกาสที่อนุภาคบางส่วนจะทะลุผ่านกำแพงศักย์ไปได้โดยจะขึ้นอยู่กับ**สัมประสิทธิ์การทะลุผ่าน** (transmission coefficient) และ**สัมประสิทธิ์การสะท้อน** (reflection coefficient) ซึ่งคำนวณได้จากสมการชเรอดิงเงอร์

{\displaystyle H\psi (x)=\left[-{\frac {\hbar ^{2}}{2m}}{\frac {d^{2}}{dx^{2}}}+V(x)\right]\psi (x)=E\psi (x)}
เมื่อ {\displaystyle H} คือ Hamiltonian, {\displaystyle \hbar } คือ
Planck constant, m คือ มวลของอนุภาค, {\displaystyle E} คือ พลังงานของอนุภาค

การวิเคราะห์อนุภาคที่เคลื่อนที่ในกำแพงศักย์
-------------------------------------------

รูปที่ 2 แสดงความน่าจะเป็นของลักษณะพฤติกรรมของอนุภาคที่เคลื่อนที่ภายในกำแพงศักย์ในบริเวณต่างๆ
จากสมการชเรอดิงเงอร์ที่ไม่ขึ้นกับเวลา พิจารณาอนุภาคที่เคลื่อนที่ในศักย์กีดขวางดังรูปที่ 2 การเคลื่อนที่ของอนุภาคในศักย์กีดขวางจะแบ่งการพิจารณาเป็น 3 บริเวณคือ ที่ x < 0, 
0 < x < a และ x > a ซึ่งแต่ละบริเวณจะได้ฟังก์ชันคลื่นดังนี้

{\displaystyle \psi \_{L}(x)=A\_{r}e^{ik\_{0}x}+A\_{l}e^{-ik\_{0}x}\quad x<0}
{\displaystyle \psi \_{C}(x)=B\_{r}e^{ik\_{1}x}+B\_{l}e^{-ik\_{1}x}\quad 0<x<a}
{\displaystyle \psi \_{R}(x)=C\_{r}e^{ik\_{0}x}+C\_{l}e^{-ik\_{0}x}\quad x>a}
จากสมการข้างต้นเมื่อเราพิจารณาพลังงานของอนุภาคที่คลื่นในศักย์จะพบว่า เมื่อ

### *E* < *V*0

อนุภาคที่เคลื่อนที่ในศักย์กีดขวางจะมีสัมประสิทธิ์การทะลุผ่านเป็น

{\displaystyle T=|t|^{2}={\frac {1}{1+{\frac {V\_{0}^{2}\sinh ^{2}(k\_{1}a)}{4E(V\_{0}-E)}}}}} , {\displaystyle k\_{1}={\sqrt {2m(V\_{0}-E)/\hbar ^{2}}}}
จากสมการนี้แสดงให้เห็นว่ามีโอกาสเกิดเหตุการณ์ที่อนุภาคบางส่วนสามารถเคลื่อนที่ผ่านศักย์กีดขวางไปได้ซึ่งแตกต่างการอธิบายตามทฤษฎีแบบคลาสสิค เรียกปรากฏการณ์ที่เกิดขึ้นนี้ว่า **การทะลุผ่าน** (Tunneling Effect)

### *E* > *V*0

อนุภาคที่เคลื่อนที่ในศักย์กีดขวางจะมีสัมประสิทธิ์การทะลุผ่านเป็น

{\displaystyle T=|t|^{2}={\frac {1}{1+{\frac {V\_{0}^{2}\sin ^{2}(k\_{1}a)}{4E(E-V\_{0})}}}}} , {\displaystyle k\_{1}={\sqrt {2m(E-V\_{0})/\hbar ^{2}}}}
และในกรณีนี้ยังมีโอกาสที่อนุภาคที่เคลื่อนที่ในศักย์จะเกิดการสะท้อนกลับซึ่งแสดงตามสมการ

{\displaystyle \,R=|r|^{2}=1-T.}

อ้างอิง
-------

* Griffiths, David J. (2004). *Introduction to Quantum Mechanics (2nd ed.)*. Prentice Hall. ISBN 0-13-111892-7.
* Cohen-Tannoudji, Claude; Diu, Bernard; Laloë, Franck; และคณะ (1996). *Quantum mechanics*. transl. from the French by Susan Reid Hemley. Wiley-Interscience: Wiley. pp. 231–233. ISBN 978-0-471-56952-7.
**ปลาข้อมือนาง** (เวียดนาม: *cá ngựa bắc*; ชื่อวิทยาศาสตร์: *Folifer brevifilis*) ปลาน้ำจืดชนิดหนึ่ง ในวงศ์ปลาตะเพียน (Cyprinidae)

จัดเป็นปลาเพียงชนิดเดียวที่อยู่ในสกุล *Folifer* 
โดยสันนิษฐานว่า มาจากภาษาละตินคำว่า *foli* หมายถึง "ใบไม้" และ *ifer* หมายถึง "แบก" รวมความแล้วหมายถึงลักษณะของปากของปลาชนิดนี้ที่อยู่ด้านล่าง และ  *brevis* หมายถึง "เล็ก, น้อย" และ *filum* หมายถึง "หนวด" หรือ "เส้นด้าย" อันหมายถึง หนวดที่ลักษณะสั้นมาก

มีลำตัวกลมเรียวยาว แบนข้างเล็กน้อย ใต้คางมีติ่งเนื้อ 1 ชิ้น ดูแลเหมือนหนวดขนาดสั้น เกล็ดเล็ก ลำตัวสีเงินแวววาวอมเขียว ด้านบนมีสีคล้ำเล็กน้อย ข้างแก้มมีแต้มสีเหลือง ครีบจางใส ครีบหลังสูง ก้านครีบอันใหญ่สุดมีจักละเอียดที่ขอบด้านท้าย 

มีความยาวประมาณ 15-20 เซนติเมตร เป็นปลาที่หากินตะไคร่น้ำตามก้อนหินใต้พื้นน้ำและโขดหิน พบกระจายพันธุ์ในแหล่งน้ำที่ไหลแรงและสะอาดในหลายประเทศ เช่น ตอนใต้ของจีน, เวียดนาม, ลาว ในประเทศไทยพบเฉพาะลุ่มแม่น้ำสาละวินบริเวณจังหวัดแม่ฮ่องสอนและตาก และยังมีรายงานพบที่เกาะไหหลำและฮ่องกงอีกด้วย โดยตัวอย่างต้นแบบแรกถูกส่งมาจากฮ่องกงไปยังจีนเพื่อทำการอนุกรมวิธาน

มีการจับขายเป็นปลาสวยงาม แต่พบได้น้อยและเลี้ยงดูยากมาก

อ้างอิง
-------

1. 1 2  "*Folifer brevifilis* (Peters, 1881)". WoRMS taxon details. สืบค้นเมื่อ 28 December 2015.
2. 1 2  "*Folifer brevifilis* (PETERS, 1881)". seriouslyfish.com. สืบค้นเมื่อ 28 December 2015.
3. ↑  ชวลิต วิทยานนท์. *คู่มือปลาน้ำจืด*. กรุงเทพฯ : สารคดี, 2547. 195 หน้า. หน้า 140. ISBN 9744841486

แหล่งข้อมูลอื่น
---------------

* รูปและข้อมูลเพิ่มเติม (อังกฤษ)
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**บิฮีมอท** (อังกฤษ: Behemoth) เป็นวงแบล็คเคนเดทเมทัล จากกดัญสก์, โปแลนด์ วงก่อตั้งในปี 1991 ปัจจุบันวงประกอบด้วยอาดัม ดาร์สกี (Adam Darski) หรือ "เนอร์กัล" (Nergal) ร้องนำและมือกีตาร์หลัก ซบิกีเนียบ โพมินสกี (Zbigniew Promiński) หรือ "อินแฟร์โน" (Inferno) มือกลอง โทมัส โวรบลิวสกี (Tomasz Wróblewski) หรือ "โอไรออน" (Orion) มือเบสและร้องประสานเสียง และแพทริก ซติเบอร์ (Patryk Sztyber) หรือ "เซท" (Seth) มือกีตาร์ บิฮีมอทถือเป็นวงที่ริเริ่มแนวดนตรีเอกซ์ตรีมที่สำคัญที่สุดวงหนึ่งของดนตรีใต้ดินของโปแลนด์

ในช่วงปลายปี 1990 วงเล่นเพลงในแนวแบล็กเมทัลด้วยเนื้อหาเกี่ยวข้องกับผู้ที่ไม่มีศาสนา แต่ต่อมาก็เปลี่ยนมาเล่นแบล็กผสมกับเดทเมทัล ที่เรียกว่า "แบล็คเคนเดทเมทัล" เนื้อเพลงของวงมักแต่งเนื้อหาเกี่ยวข้องกับการไขความลับและลัทธิเทอลีมา (Thelema) ซึ่งส่วนมากแต่งโดยอาดัม ดาร์สกีและอาซาเรวิชซ์ (Krzysztof Azarewicz) ในปี 1999 ได้ออกอัลบั้ม "ซาตานิกา" ซึ่งถือเป็นการเปลี่ยนแนวไปเป็นเดทเมทัล แต่ก็ยังคงมีกลิ่นอายของแบล็กอยู่ด้วย ด้วยสไตล์ของเสียงร้องต่ำที่คำรามออกอย่างเข้มข้นของเนอร์กัล ที่นอกจากเขาจะเป็นสมาชิกวงแล้ว เขายังเคยเป็นอดีตโค้ชของเดอะวอยซ์โปแลนด์อีกด้วย บิฮีมอธ ได้เซนต์สัญญาค่ายเมทัลหลายค่าย แต่เนอร์กัลก็เคยกล่าวว่า เขาไม่ชอบการมีค่ายเพลง

ชื่อ Behemoth มาจากเบเฮโมท สัตว์อสูรซึ่งถูกกล่าวถึงในคัมภีร์ไบเบิลฉบับของโยบ บิฮีมอท ถือเป็นวงใต้ดินแนวเพลงเดทเมทัลไม่กี่วงที่สามารถติดชาร์ทในหลายประเทศ โดยเฉพาะในโปแลนด์ที่สามารถเปิดตัวอัลบั้มด้วยอันดับ 1 บนชาร์ทของโปแลนด์ (ZPAV) อย่างอัลบั้ม Evangelion (2009) และอัลบั้มล่าสุด The Satanist (2014)

สตูดิโออัลบั้ม
--------------

* *Sventevith (Storming Near the Baltic)* (1995)
* *Grom* (1996)
* *Pandemonic Incantations* (1998)
* *Satanica* (1999)
* *Thelema.6* (2000)
* *Zos Kia Cultus (Here and Beyond)* (2002)
* *Demigod* (2004)
* *The Apostasy* (2007)
* *Evangelion* (2009)
* *The Satanist* (2014)
* *I Loved You at Your Darkest* (2018)

ไทม์ไลน์
--------

อ้างอิง
-------

1. ↑  "Biography". Allmusic.com. สืบค้นเมื่อ 2009-05-24.
2. ↑  "The Metal Crypt - Behemoth - Zos Kia Cultus (Here and Beyond) Review". สืบค้นเมื่อ 2009-05-24.
3. ↑  "The Voice of Poland: trenerzy" (ภาษาโปแลนด์). www.tvp.pl. สืบค้นเมื่อ 26 December 2011.
4. ↑  Guitar World BEHEMOTH: The Metal Kult Interview เก็บถาวร 2008-09-21 ที่ เวย์แบ็กแมชชีน; retrieved 17 September 2008.
5. ↑  "Interview with Nergal". คลังข้อมูลเก่าเก็บจากแหล่งเดิมเมื่อ 2007-11-12. สืบค้นเมื่อ 2016-03-03.`{{cite web}}`: CS1 maint: bot: original URL status unknown (ลิงก์)
6. ↑  Metzger, Bruce Manning; Coogan, Michael D (2004). *The Oxford Guide To People And Places Of The Bible*. Oxford University Press. p. 33. ISBN 978-0-19-517610-0. สืบค้นเมื่อ 22 December 2012.
**หินที่ยังไม่แข็งตัว** (Unconsolidated rocks) คือตะกอนที่ยังไม่แข็งตัวเป็นหิน ส่วนใหญ่เป็นพวกทราย กรวด ซึ่งจะเป็นชั้นหินอุ้มน้ำที่สำคัญที่สุดซึ่งอาจจะถึง 90% ของแหล่งน้ำบาดาลทั้งหมดที่ใช้ในปัจจุบันนี้ สำหรับชั้นหินอุ้มน้ำในกลุ่มนี้ อาจจะแบ่งได้เป็น 4 พวกใหญ่ ๆ ตามลักษณะการเกิด ดังนี้

ตะกอนธารน้ำปัจจุบัน
-------------------

ตะกอนธารน้ำปัจจุบัน หมายถึง ตะกอนซึ่งตกทับถมอยู่ตามที่ราบลุ่มน้ำหลากของแม่น้ำลำธารปัจจุบัน โดยปกติแล้วถ้าเป็นพวกที่มีขนาดใหญ่ และมีสัมประสิทธิ์ของการซึมได้สูง เช่น พวกทราย กรวด มักจะเป็นชั้นหินอุ้มน้ำที่ดีมาก แต่ถ้าเป็น พวกที่มีขนาดเล็ก เช่น พวกทรายแป้ง ดินเหนียว ทรายละเอียด ก็อาจจะไม่ให้น้าเป็นปริมาณมาก

ตะกอนธารน้ำเก่า
---------------

ตะกอนธารน้ำเก่า หมายถึง ตะกอนธารน้ำของทางน้ำเก่า ปกติจะมีความหนาและแผ่กระจายกว้างกว่าตะกอนธารน้ำปัจจุบัน อย่างไรก็ตาม ถึงแม้ว่าพวกนี้จะมีคุณสมบัติในการให้น้ำดีเท่า ๆ กับพวกตะกอนธารน้ำปัจจุบัน แต่จะเสียเปรียบในด้านปริมาณของน้ำที่ลงไปเพิ่มเติม (Recharge) ทั้งนี้ เพราะว่าในส่วนของตะกอนธารน้ำปัจจุบัน จะมีแม่น้ำไหลผ่าน ทำ ให้สามารถได้รับน้ำลงไปเพิ่มเติมจากแม่น้ำ ดังนั้น จึงต้องระมัดระวังการใช้น้ำจากตะกอนธารน้ำเก่าให้มากกว่าแบบที่เป็นตะกอนธารน้ำปัจจุบัน

ตะกอนตามหุบเขา
--------------

ลักษณะตะกอนชายหาดที่ถูกพัดพามาสะสมตัว มีลักษณะเป็นริ้ว
ตะกอนตามหุบเขา หมายถึง ตะกอนที่อยู่ตามหุบเขา ซึ่งส่วนใหญ่จะเป็น ผลมาจากการผุพังทลายของหินที่ประกอบตัวเป็นภูเขาในบริเวณข้างเคียง ส่วนใหญ่จะเป็นพวกทรายและกรวด ซึ่งมักจะเป็นชั้นหินอุ้มน้ำที่ดีอันหนึ่ง แต่เมื่อเปรียบเทียบกับตะกอนธารน้ำ ทั้งข้อ ก และข้อ ข ข้างต้นแล้ว มักจะมีคุณสมบัติของการให้น้ำต่ำกว่า เนื่องจากการคัดขนาดไม่ค่อยดี

ตะกอนชายหาด
-----------

ตะกอนชายหาด หมายถึง กรวด ทราย ที่ถูกพัดพามาและสะสมตัว โดยคลื่นจากทะเล มักจะมีขนาดเล็กและอมน้ำเค็ม บริเวณที่เป็นหาดทราย หรือสันทรายริมฝั่งมักจะมีน้ำจืดอยู่ตอนบน โดยมีน้ำเค็มรองหนุนอยู่ตอนล่าง การเจาะพัฒนาน้ำบาดาลในบริเวณนี้ จึงต้องระมัดระวังในเรื่องของน้ำกร่อยปละน้ำเค็ม

อ้างอิง
-------

* ทวีศักดิ์ ระมิงค์วงศ์. 2546. *น้ำบาดาล*. ภาควิชาธรณีวิทยา คณะวิทยาศาสตร์ มหาวิทยาลัยเชียงใหม่. 373 หน้า.
**กำแพงเมืองฉะเชิงเทรา** ตั้งอยู่บนถนนมรุพงษ์ อำเภอเมืองฉะเชิงเทรา ถูกสร้างขึ้นตั้งแต่สมัยรัชกาลที่ 3 ในพระราชพงศาวดาร กรุงรัตนโกสินทร์ รัชชกาลที่ ๓ เจ้าพระยาทิพากรวงศ์ กล่าวว่าสร้างในปี พ.ศ. 2377 โดยมีกรมหลวงรักษ์รณเรศร์เป็นแม่กองก่อสร้าง แต่ในหนังสือเจ้าพระยาจักรี มาถึง เจ้าพระยายมราช เจ้าพระยามหาโยธา ในปี 2378 กลับให้รายละเอียดว่า เจ้าพระยายมราช เจ้าพระยามหาโยธา ยังไม่ได้เริ่มลงมือก่อกำแพงเมืองและป้อมเมืองฉะเชิงเทรา และในจดหมายเหตุโหร ฉบับพระยาประมูลธนรัตน์ ได้บันทึกว่า "...ปีระกา จ.ศ.1199 ...ทำ(ป้อม)เมืองฉะเชิงเทรา..." เมื่อคำนวณตามปีปัจจุบัน จ.ศ.1199 จะตรง กับ พ.ศ. 2380 ฉะนั้น จึงสรุปได้ว่า กำแพงเมืองและป้อมเมืองฉะเชิงเทราเริ่มสร้างในปี พ.ศ. 2380 เพื่อป้องกันข้าศึกศัตรูรุกราน และในสมัยรัชกาลที่ 5 ได้ใช้เป็นที่ตั้งมั่นกองทัพในการปราบกบฏอั้งยี่ ซึ่งเป็นพ่อค้าฝิ่นเถื่อนชาวจีนที่มาสร้างความเดือดร้อนและวุ่นวายปล้นสะดมภ์ชาวบ้านเมืองแปดริ้วในขณะนั้น

ปัจจุบันบริเวณหน้าป้อมเมืองฉะเชิงเทรา ได้จัดเป็นสวนสาธารณะเหมาะสำหรับพักผ่อนหย่อนใจ สำหรับชมวิวทิวทัศน์บริเวณริมแม่น้ำบางปะกง และมีปืนใหญ่ให้ชมอยู่ตามกำแพงเมืองในปัจจุบัน และยังใช้เป็นที่จัดงานวันลอยกระทงของจังหวัด เป็นประจำทุกปีอีกด้วย โดยใช้ชื่องานว่า **"ลอยกระทง ย้อนเวลาหาวิถีไทยเมืองฉะเชิงเทรา"**

**สถาปัตยกรรมบริเวณกำแพงเมือง**

ตัวกำแพงตั้งเป็นแนวทิศตะวันออกไปยังทิศตะวันตก มีความยาวโดยประมาณ 525 เมตร กว้างประมาณ 290 เมตร ตัวกำแพงหนาประมาณหนึ่งเมตรสูงสามเมตร ด้านหลังมีคูน้ำและมีปืนใหญ่ตั้งอยู่ตามกำแพงเมือง

ปัจจุบันกรมศิลปากรได้ขึ้นทะเบียนเป็นโบราณสถานของชาติมาตั้งแต่ พ.ศ. 2497 ปัจจุบันด้านหน้าถูกปรับเป็นสวนพักผ่อนหย่อนใจ โดยตั้งชื่อว่า **"สวนมรุพงษ์"** ช่วงกลางคืนมีการเปิดไฟรอบกำแพงยามสีสันสวยงาม


1. ↑
จุดบอด
**จุดบอด** (อังกฤษ: blind spot, optic disc) คือบริเวณที่ปรากฏบนเรตินาหรือจอประสาทตา ซึ่งเมื่อแสงไปตกกระทบ ณ บริเวณนี้ จะทำให้ไม่สามารถเห็นภาพได้เนื่องจากเป็นทางออกของเส้นเลือดและเส้นประสาท จึงไม่มีเซลล์รับแสงปรากฏอยู่

จุดบอด
------

Blind spot หรือจุดบอด คือจุดที่ไม่มีเซลล์รับภาพแม้จะมีแสงเข้ามายังเรตินาก็ตาม เพราะพื้นที่นี้เจ้า CNII เส้นประสาทสมองคู่ที่2 มันใช้ไปในการแทงเข้ามาจากชั้นนอกเพื่อรับข้อมูล (sensory) จากการรับแสงของเรตินานั้นเอง จุดBlind spot จะเยื้องเข้ามาด้านติดจมูกหน่อยๆของลูกตาทั้งสองครับ
เส้นประสาทที่ออกจากจุดบอดก็คือแอกซอน (axon) ของเซลล์แกงเกลียน (ganglion cells) ที่อยู่บนเรตินา โดยแอกซอนนี้จะไปรวมกันทะลุผ่านตาขาวเป็นเส้นประสาทการมองเห็น หรือ เส้นประสาทออพติค ซึ่งเป็นเส้นประสาทสมองคู่ที่ 2 และจุดบอดยังเป็นทางออกของเส้นเลือดที่มีชื่อว่า central retinal vein กับ central retinal artery ซึ่งเป็นเส้นเลือดที่มาเลี้ยงเรตินา อีกด้วย จึงทำให้บริเวณนี้ไม่พบเซลล์รับแสงทั้งโคนเซลล์และรอดเซลล์ เมื่อแสงมาตกกระทบจึงไม่มีตัวแปลสัญญาณแสงเป็นสัญญาณประสาท ทำให้ไม่สามารถมองเห็นภาพได้

แบบทดสอบจุดบอด
--------------

การทดสอบหาจุดบอดในดวงตา เมื่อต้องการทดสอบตาซ้ายให้ปิดตาขวาและใช้ตาซ้ายมองไปที่จุดวงกลมบนภาพ จากนั้นเลื่อนระยะเข้าใกล้ภาพทีละน้อยจะพบว่า เมื่อถึงตำแหน่งหนึ่ง เครื่องหมายบวกที่อยู่บนภาพนั้นจะหายไป และเมื่อต้องการทดสอบตาขวา ให้ทำตรงกันข้ามกับการทดสอบตาซ้าย

แบบทดสอบจุดบอด

thumbnail

รูปภาพเพิ่มเติม
---------------

* 
* 
*

อ้างอิง
-------

1. ↑
2. ↑

| * ด
* ค
* ก
ปรากฏการณ์ของระบบการเห็น |
| --- |
| ปรากฏการณ์ที่เกิดในตา | 
* จุดบอด
* Phosphene
* Floater
* ภาพติดตาชั่วขณะ
* Haidinger's brush
* Prisoner's cinema
* Blue field entoptic phenomenon
* Purkinje images

 |
| ปรากฏการณ์อื่น ๆ | 
* Aura
* Form constant
* Scintillating scotoma
* Palinopsia
* Visual snow
* ภาพติดตาชั่วขณะเหตุรูปลายเส้น
* Cosmic ray visual phenomena
* Scotopic sensitivity syndrome

 |
*หินสลักแห่งซัคคาราใต้*
**หินสลักแห่งซัคคาราใต้** เป็นฝาของโลงศพหินของสมเด็จพระราชินีแห่งอียิปต์โบราณนามว่า อังค์เอนเอสเปปิ ซึ่งถูกจารึกบันทึกพระนามของฟาโรห์ของราชวงศ์ที่หก จากฟาโรห์เตติ, ยูเซอร์คาเร, เปปิที่ 1, เมเรนเร ไปจนถึงปีแรก ๆ ของการครองราชย์ของฟาโรห์เปปิที่สอง ซึ่งหินสลักนี้อาจจะถูกสร้างขึ้นในสมัยของพระองค์ เป็นเอกสารสำคัญที่บันทึกเหตุการณ์ในแต่ละปีของรัชกาลของฟาโรห์ แต่มันน่าเสียดายที่มันถูกนำมาใช้ใหม่ในสมัยโบราณสำหรับการฝังพระศพของพระนางอังค์เซนเปปิที่ 1 และจารึกอันล้ำค่าจำนวนมากได้ถูกลบไปแล้ว

การค้นพบ
--------

หินสลักแห่งซัคคาราใต้ถูกค้นพบเมื่อปี พ.ศ. 2475-76 โดยกุสตาฟ เยเรเยียร์ ในทางตอนใต้ของพีระมิดของสมเด็จพระราชินีไอพุตที่ 2 ภายในปิรามิดแห่งฟาโรห์เปปิที่ 2 เนเฟอร์คาเร (เป็นรัชสมัยที่หินสลักถูกสร้างขึ้น) ที่เมืองซัคคารา

ลักษณะ
------

ทำด้วยหินบะซอลต์ขนาด 2.43 เมตร กว้าง 0.92 เมตร หนา 20 เซนติเมตร มันถูกจารึกไว้ทั้งสองด้าน แต่ส่วนมากของจารึกจะถูกลบและไม่สามารถอ่านได้ ซึ่งมีเนื้อหาเกี่ยวกับเหตุการณ์ในรัชสมัยของฟาโรห์เตติ, ยูเซอร์คาเร, เปปิที่ 1, เมเรนเร และอีกด้านจะอธิบายส่วนที่สองของรัชสมัยของฟาโรห์เมเรนเร และส่วนหนึ่งของรัชสมัยของฟาโรห์เปปิที่ 2

ความสำคัญ
---------

ความสำคัญของหินสลักแห่งซัคคาราใต้ มาจากคำจารึกที่บันทึกพระนามของฟาโรห์จำนวนหนึ่ง พร้อมกับรายละเอียดของจำนวนปศุสัตว์ประจำปีหรือรายปีซึ่งยืนยันรายละเอียดในแหล่งข้อมูลอื่น ๆ (เช่น บันทึกพระนามแห่ง) และนักโบราณคดีก็ได้ประเมินความยาวของรัชกาลฟาโรห์ในหินสลัก โดยไมเคิล เบาด์และวาซิล โดเบรบสรุปได้ว่า ฟาโรห์เตติครองราชย์ประมาณ 12 ปี, ฟาโรห์ยเซอร์คาเรครองราชย์ประมาณ 2-4 ปี, ฟาโรห์เปปิที่ 1 ครองราชย์ประมาณ 49-50 ปี, ฟาโรห์เมเรนเรที่ 1 ครองราชย์ประมาณ 11-13 ปี

หินสลักแห่งซัคคาราใต้ถือว่าเป็นหนึ่งในเอกสารทางประวัติศาสตร์ที่เก่าแก่ที่สุดในการดำรงอยู่เนื่องจากไม่ใช่เพียงรายชื่อบรรพบุรุษของราชวงศ์ที่ปกครองฟาโรห์ แต่รวมถึงชื่อของฟาโรห์ก่อนหน้าซึ่งเป็นที่รู้จักของผู้สร้างสิ่งประดิษฐ์รวมทั้งผู้ชิงอำนาจรู้จักกันในนามฟาโรห์ยูเซอร์คาเร

ดูเพิ่ม
-------

* บันทึกพระนามแห่งซัคคารา

อ้างอิง
-------
***เดอะการ์เดียน*** (อังกฤษ: The Guardian) เป็นหนังสือพิมพ์รายวันฝ่ายซ้ายกึ่งสายกลางแห่งชาติอังกฤษ ก่อตั้งใน ค.ศ. 1821 เป็นหนังสือพิมพ์ที่มาแทนหนังสือพิมพ์ฝ่ายซ้าย*แมนเชสเตอร์อ็อบเซิร์ฟเวอร์* ซึ่งมีอีกชื่อหนึ่งคือ***เดอะแมนเชสเตอร์การ์เดียน*** (อังกฤษ: The Manchester Guardian) เมื่อ ค.ศ. 1959

หนังสือพิมพ์เติบโตเป็นหนังสือพิมพ์ประจำชาติ และได้ก่อตั้งกลุ่มสื่อที่เป็นสาขาย่อยนำเสนอข่าวต่างประเทศและออนไลน์ หนังสือพิมพ์ฉบับพี่น้อง *ดิอ็อบเซิร์ฟเวอร์* (หนังสือพิมพ์วันอาทิตย์ของอังกฤษ) และ*เดอะการ์เดียนวีกลี* (หนังสือพิมพ์สรุปบทความต่างประเทศจากหนังสือพิมพ์หลาย ๆ ฉบับ) หนังสือพิมพ์มีเว็บไซต์นำเสนอข่าวออนไลน์ภายในประเทศคือเว็บไซต์ theguardian.com และเว็บไซต์ต่างประเทศ ได้แก่ การ์เดียนออสเตรเลีย และการ์เดียนยูเอส เดอะการ์เดียนมีอิทธิพลต่อรูปแบบและการตีพิมพ์ เป็นผู้สนับสนุนรางวัลต่าง ๆ มากมาย นอกจากนี้ยังมีโครงการสื่ออื่น ๆ คือ*การ์เดียนฟิล์ม* เดอะการ์เดียนมีบรรณาธิการคืออลัน รัสบริดเจอร์ ตั้งแต่ ค.ศ. 1995-2015 และแคทารีน ไวเนอร์ มารับช่วงต่อ

อ้างอิง
-------

1. ↑
2. ↑  "Guardian appoints Katharine Viner as editor-in-chief", *The Guardian*, 20 March 2015
3. ↑  Rusbridger, Alan. "'Farewell, readers': Alan Rusbridger on leaving the Guardian after two decades at the helm". *The Guardian*. สืบค้นเมื่อ 29 May 2015.
**พระราชพิธีอาพาธพินาศ** เป็นพระราชพิธีที่เกิดขึ้นในต้นกรุงรัตนโกสินทร์ ใน พ.ศ. 2363 ในรัชสมัยพระบาทสมเด็จพระพุทธเลิศหล้านภาลัย เมื่อเกิดอหิวาตกโรคระบาดทั่วพระนคร มีผู้คนล้มตายเป็นจำนวนมากจนเผาศพแทบไม่ทัน ศพกองสุมกันอยู่ที่วัดสระเกศ และมีอีแร้งลงมาจิกกินเป็นที่น่าสังเวชใจเป็นอย่างมาก จนมีคำกล่าวว่า *"แร้งวัดสระเกศ"*

จากบันทึกของเจ้าพระยาทิพากรวงศ์บันทึกเล่าถึงการะบาดของอหิวาตกโรคในครั้งนั้นว่า 

> ...คนในกรุงเทพฯ เป็นโรคป่วยใหญ่ ขึ้นตั้งแต่ ณ วันเดือน ๗ ขึ้น ๖ ค่ำ ไปถึงวันเพ็ญ คนตายทั้งชายหญิงศพที่เอาไปทิ้งไว้ในป่าช้าและศาลาเดินในวัดสระเกศ วัดบางลำภู (วัดสังเวชวิศยาราม) วัดบพิตรพิมุข วัดปทุมคงคา และวัดอื่น ๆ ก่ายกันเหมือนกองฟืน ที่เผาเสียก็มากกว่ามาก ถึงมีศพลอยในแม่น้ำลำคลองเกลื่อนกลาดไปทุกแห่ง จนพระสงฆ์ก็หนีออกจากวัด คฤหัสถ์ก็หนีออกจากบ้าน ถนนหนทางก็ไม่มีคนเดิน ตลาดก็ไม่ได้ออกซื้อขายกัน ต่างคนต่างกินแต่ปลาแห้งพริกกับเกลือเท่านั้น น้ำในแม่น้ำก็กินไม่ได้ด้วยอาเกียรณไปด้วยซากศพ...
> 
> 

พระราชพิธีนี้จึงเกิดขึ้นเพื่อปลุกปลอบใจราษฎร และเป็นการปัดรังควานแก่พระนคร โดยประกอบพิธีที่พระที่นั่งดุสิตมหาปราสาทคล้ายพระพิธีตรุษ มีการยิงปืนใหญ่รอบพระนครตลอดคืน มีการอัญเชิญพระพุทธมหามณีรัตนปฏิมากร (พระแก้วมรกต) และพระบรมสารีริกธาตุออกจากที่ประดิษฐานภายในพระอุโบสถพระบรมมหาราชวังแห่รอบพระนคร นับเป็นครั้งแรกที่มีการอัญเชิญพระพุทธมหามณีรัตนปฏิมากรออกจากที่ประดิษฐานเป็นครั้งแรกในประวัติศาสตร์นับตั้งแต่อัญเชิญมาประดิษฐานไว้ในกรุงรัตนโกสินทร์นี้ มีการนิมนต์สมเด็จพระอริยวงษญาณ สมเด็จพระสังฆราช (มี) และพระสงฆ์รูปอื่น ๆ จำนวน 500 รูป สวดพระปริตรประพรมน้ำพระปริตรไปในขบวนแห่นั้นด้วย องค์พระเจ้าอยู่หัวก็ทรงรักษาศีล สละพระราชทรัพย์ ซื้อชีวิตสัตว์สี่เท้าสองเท้า ปล่อยนักโทษ และห้ามราษฎรทำปาณาติบาต หลังพระราชพิธีนี้เสร็จ ฝนก็ตกลงมาห่าใหญ่ อหิวาตกโรคระบาดหนักอยู่ 15 วัน ก็ค่อยหายไป 

หลังจากเกิดอหิวาตกโรคในครานั้น พระบาทสมเด็จพระพุทธเลิศหล้านภาลัยทรงสังเวชสลดพระราชหฤทัยที่กรรมบันดาลให้เกิดภัยพิบัติแก่ไพร่ฟ้าข้าแผ่นดินเป็นอันมาก จึงทรงบำเพ็ญพระราชกุศลหลายอย่างหลายประการ

อ้างอิง
-------

1. ↑  เจ้าพระยาทิพากรวงศ์. พระราชพงศาวดาร รัชกาลที่ 2 , คุรุสภา 2504

บรรณานุกรม
----------

* รายการคุยตรงใจกับ ไพศาล พืชมงคล ทาง เอฟ.เอ็ม. 92.25 เมกกะเฮิร์ซ ออกอากาศเมื่อวันที่ 3 พฤษภาคม พ.ศ. 2552
* สมเด็จพระสังฆราช องค์ที่ ๔ ต้นรัตนโกสินทร์ เก็บถาวร 2003-07-04 ที่ เวย์แบ็กแมชชีน จากเว็บไซต์สกุลไทย
**วิทยาลัยชุมชนสระแก้ว** เป็นสถาบันอุดมศึกษาของรัฐในกลุ่มสถาบันวิทยาลัยชุมชน ในสังกัดสำนักงานคณะกรรมการการอุดมศึกษา กระทรวงศึกษาธิการ จัดตั้งขึ้นตามนโยบายการกระจายการศึกษาไปยังจังหวัดที่ไม่มีสถาบันอุดมศึกษา โดยการคัดเลือกศูนย์ฝึกและพัฒนาอาชีพราษฎรไทยบริเวณชายแดนจังหวัดสระแก้ว ให้ทำหน้าที่วิทยาลัยชุมชนควบคู่ไปกับภารกิจเดิม

ประวัติ
-------

วิทยาลัยชุมชนสระแก้ว เป็นหนึ่งในสิบวิทยาลัยชุมชน ที่จัดตั้งขึ้นตามนโยบายของกระทรวงศึกษาธิการ โดยในระยะแรกได้ใช้สถานที่ของ "ศูนย์ฝึกและพัฒนาอาชีพราษฎรไทยบริเวณชายแดนจังหวัดสระแก้ว" เริ่มเปิดทำการเรียนการสอนครั้งแรกในภาคเรียนที่ 1 ปีการศึกษา 2545 

ในปี พ.ศ. 2547 วิทยาลัยชุมชนสระแก้ว ได้แยกการดำเนินการออกจากศูนย์ฝึกฯ โดยการแบ่งเนื้อที่ให้กับวิทยาลัยชุมชนฯ จำนวน 43 ไร่ 1 งาน 74 ตารางวา พร้อมอาคารเรียน 3 หลัง ห้องน้ำ และบ้านพักข้าราชการ 11 หลัง

กระทั่งเดือนตุลาคม พ.ศ. 2547 ได้มีการแต่งตั้งผู้อำนวยการ ข้าราชการครู และบุคลากร เข้าปฏิบัติหน้าที่ในวิทยาลัยอย่างสมบูรณ์

สถานที่จัดการศึกษา
------------------

* วิทยาลัยชุมชนสระแก้ว อ.เมืองสระแก้ว
* โรงเรียนวัดคลองตาสูตรสามัคคี อ.วังน้ำเย็น
* องค์การบริหารส่วนตำบลคลองหาด อ.คลองหาด
* ศูนย์บริการการศึกษานอกโรงเรียนและการศึกษาตามอัธยาศัยอำเภอตาพระยา (ก.ศ.น. อำเภอตาพระยา)
* ที่ว่าการอำเภอวังน้ำเย็น

หลักสูตรที่เปิดสอน
------------------

วิทยาลัยชุมชนสระแก้ว เปิดทำการเรียนการสอน 3 ระดับ คือ ระดับอนุปริญญา ระดับประกาศนียบัตร และหลักสูตรระยะสั้น ได้แก่

### อนุปริญญา

* เกษตรอินทรีย์
* คอมพิวเตอร์ธุรกิจ
* การจัดการทั่วไป
* การจัดการโลจิสติกส์และการค้าชายแดน
* การบัญชี
* การปกครองท้องถิ่น
* การศึกษาปฐมวัย
* สาธารณสุขชุมชน

### ประกาศนียบัตร

### หลักสูตรระยะสั้น

วิทยาลัยชุมชนสระแก้ว เปิดสอนหลักสูตรระยะสั้นตามความต้องการของชุมชน อาทิเช่น หลักสูตรการนวดแผนไทย การจัดรายการวิทยุกระจายเสียง การจัดทำบัญชีสหกรณ์ การเขียนเว็บไซต์เพื่อการค้า การค้าชายแดน การองรมเชิงเกษตรอินทรีย์ และหลักสูตรอื่นๆ อีกจำนวนมาก

อ้างอิง
-------

1. ↑  "ประวัติการจัดตั้งวิทยาลัยชุมชน : ประกาศจัดตั้งวิทยาลัยชุมชน "นำร่อง"". คลังข้อมูลเก่าเก็บจากแหล่งเดิมเมื่อ 2012-08-25. สืบค้นเมื่อ 2012-05-23.
2. ↑

| * ด
* ค
* ก
หน่วยงานในสถาบันวิทยาลัยชุมชน |
| --- |
| ส่วนงานราชการ | สำนักงานสถาบัน • วิทยาลัยในสังกัด |  |
| วิทยาลัยชุมชนในสังกัด | แม่ฮ่องสอน • พิจิตร • ตาก • บุรีรัมย์ • มุกดาหาร • หนองบัวลำภู • สระแก้ว • อุทัยธานี • ระนอง • นราธิวาส • ยโสธร • สมุทรสาคร • ตราด • สตูล • พังงา • ยะลา • ปัตตานี • แพร่ • สงขลา • น่าน |
***โมเดิร์นด็อก-เสริมสุขภาพ*** เป็นอัลบั้มชุดแรกของวงโมเดิร์นด็อก ศิลปินกลุ่มแรกของบริษัทเบเกอรี่ มิวสิก ที่จุดกระแสดนตรีแนวโมเดิร์นร็อกให้แก่วงการดนตรีเมืองไทย มีเพลง "บุษบา" เป็นเพลงเปิดตัว และเพลง ...ก่อน ที่สร้างมิติใหม่ในวงการวิทยุ ติดชาร์ตคลื่นวิทยุยาวนานถึง 1 ปีเต็ม ยกเว้นเพลงบางสิ่ง เพลงที่เหลือเป็นการบันทึกเสียงสดทั้งสิ้น 
ในวันที่ 26 กันยายน พ.ศ. 2540 มีการเปลี่ยนปกและเพิ่มเพลงในชุด โมเดิร์นด็อก (Back Catalog)

นิตยสาร Generation Terrorist (GTM) จัดให้อัลบั้มเสริมสุขภาพติดอันดับ 1 ใน 15 อัลบั้มอัลเทอร์เนทีฟไทยอดเยี่ยมตลอดของ GT

รายชื่อเพลง
-----------

1. บุษบา (Busaba)
2. กะลา (Gala)
3. ...ก่อน (Before)
4. มานี (Manee)
5. พรุ่งนี้ (Tomorrow)
6. เธอ (You)
7. ชีวิต (Life)
8. ทุเรียน (Durian)
9. บางสิ่ง (Something)
10. หมดเวลา (Out of Time) (Demo)
11. กะลา (Gala) (ARP17409 Trance)\*
12. กะลา (Gala) (Barkin' Mix)\*

* ไม่มีการจัดทำเป็นเทป เนื่องจากเนื้อเทปไม่พอ
* ในอัลบั้ม โมเดิร์นด็อก (Back Catalog) เพิ่มเพลง ...ก่อน (Acoustic) , กะลา (Barkin' Mix), มานี และ บางสิ่ง (บันทึกการแสดง จาก Dog On Stage World Tour ที่ เอ็มบีเค ฮอลล์ มาบุญครองเซ็นเตอร์) ต่อจากเพลง หมดเวลา

รายละเอียดเพลง
--------------

### "บุษบา"

"บุษบา" มีจุดเริ่มต้นจากเพลงที่ บอย โกสิยพงษ์ ได้แต่งไว้ ต่อมาจึงให้ป๊อดนำไปแต่งใหม่โดยเป็นแบบใดก็ได้ แนวคิดเริ่มแรกมาจากการที่ได้ยินคนชอบบ่น ว่ารถคันอื่นบนถนนทำให้การจราจรติดขัด แต่ลืมไปว่าตัวเองก็เป็นหนึ่งในรถบนถนนเดียวกันในวันที่ 31 มกราคม พ.ศ. 2549 แฟตเรดิโอ เปิดเพลงนี้ติดต่อกันเป็นเวลา 1 วันเต็มๆ นอกจากนี้ยังเคยถูกนำมาร้องใหม่ โดย ส้ม อมรา ศิริพงศ์ ในอัลบั้ม Re-Baked อีกด้วย

### "กะลา"

"กะลา" เคยถูกนำมาร้องใหม่โดย กรู๊ฟไรเดอร์ส ในอัลบั้ม Bakery's Sound Revisited

### "ชีวิต"

"ชีวิต" เป็นเพลงที่เริ่มแต่งสำหรับอัลบั้มชุดนี้ เริ่มแต่งตั้งแต่วันที่ 24 พฤษภาคม พ.ศ. 2536

### "ทุเรียน"

"ทุเรียน" มีที่มาจากการพูดคุยระหว่างป๊อด และ วรุฒม์ ปันยารชุน เพื่อสรรเสริญคนที่ไม่ได้มองอะไรแต่เพียงผิวเผินภายนอก

### "บางสิ่ง"

"บางสิ่ง" เป็นเพลงแรกที่ทางวงร่วมทำงานกับสุกี้ โดนสุกี้ทำดนตรีเสร็จไว้ก่อนแล้วจึงนำให้ป๊อดเขียนเนื้อร้องและทำนอง ซึ่งป๊อดแต่งมาจากฝันหลังจากตื่นมาในช่วงกลางดึก พ.ศ. 2547 เป็นเพลงเดียวในอัลบั้มที่ไม่ได้บันทึกเสียงสดทั้งหมด และภายหลังถูกนำมาร้องใหม่ โดย บีไฟว์

ปก
--

ออกแบบโดย วรุฒม์ ปันยารชุน โดยใช้ชื่อว่า Peeping Tom มีแนวคิดจากการต้องการเปรียบเปรยเกี่ยวกับการหวนหาอดีต จึงนำเอาโปสเตอร์หนังมาแปะซ้อนกันเพื่อให้เกิดเนื้อหาใหม่ๆ อย่างเช่นรูปผู้หญิงบนหน้าปกก็ต้องการให้เกิดความสงสัยและสนใจว่าใครคือผู้หญิงคนนั้น

ในชุด โมเดิร์นด็อก (Back Catalog) เลือกเอาภาพ มิตร ชัยบัญชา เพราเป็นนักแสดงเก่าที่เท่ แต่ตกเฮลิคอปเตอร์ตาย ในเรื่อง อินทรีทอง จึงนำภาพมากลับหัว ทำออกมาสนุกๆ ส่วนเลข ๑ ก็หมายถึงชุดแรก

แหล่งที่มา
----------

1. 1 2 3 4 5 6  *375°F* ฉบับที่ 1 โดย เบเกอรี่มิวสิก
2. 1 2  *375°F* ฉบับที่ 4 โดย เบเกอรี่มิวสิก
3. ↑  GTM ฉบับพิเศษ เดือนสิงหาคม 2555

| * ด
* ค
* ก
โมเดิร์นด็อก |
| --- |
| **ธนชัย อุชชิน** • **เมธี น้อยจินดา** • **ปวิณ สุวรรณชีพ**  สมอัตถ์ บุณยะรัตเวช |
| อัลบั้ม | โมเดิร์นด็อก (2537) • คาเฟ่ (2540) • Love Me Love My Life (2544) • แดดส่อง (2547) • ทิงนองนอย (2551) • ป๊อด/โป้ง/เมธี (2559) |